b'\n_START_ARTICLE_\nMontolan kalkkirata\n_START_PARAGRAPH_\nMontolan kalkkirata oli Haukivuoren ja Pieks\xc3\xa4m\xc3\xa4en v\xc3\xa4lill\xc3\xa4 sijainnut noin 6 kilometrin pituinen 600mm raideleveyksinen kapearaiteinen rautatie joka oli k\xc3\xa4yt\xc3\xb6ss\xc3\xa4 vuosina 1933\xe2\x80\x931953. Rataa pitkin kuljetettiin Montolan kaivoksesta louhittu kalkkikivi Savon radan varressa sijainneelle Loukolammen kalkkitehtaalle k\xc3\xa4sitelt\xc3\xa4v\xc3\xa4ksi. Radalla oli k\xc3\xa4yt\xc3\xb6ss\xc3\xa4 seitsem\xc3\xa4n veturia, kaikki h\xc3\xb6yryvetureita, 4 kpl 0-4-0WT, 1 kpl 0-4-0T ja 2 kpl 0-6-0T. Itse louhoksessa oli sekalainen valikoima moottorikalustoa. Kaksi uusinta kolmeakselista Couillet \xe2\x80\x93veturia hankittiin Belgiasta vuonna 1947._NEWLINE_Veturitalli sijaitsi Montolassa._NEWLINE_Yksik\xc3\xa4\xc3\xa4n radan vetureista ei kelvannut sotakorvauksina._NEWLINE_Rata suljettiin 1.6.1953 sattuneen ratapenkan sortumaonnettomuuden j\xc3\xa4lkeen._NEWLINE_Onnettomuuden j\xc3\xa4lkeen kalkkikive\xc3\xa4 alettiin kuljettaa kuorma-autoilla ja radan liikenne p\xc3\xa4\xc3\xa4ttyi.'